CELEX: E2004P0004
Language: sk
Date: 2005-04-28 00:00:00
Title: Žiadosť o poradné stanovisko Súdu EZVO zo strany Markedsrådet na základe rozhodnutia tohto súdu zo 7. júla 2004 v prípade Pedicel AS/Sosial- og helsedirektoratet (Prípad E-4/04)

28.4.2005   
            
            
               SK
            
            
               Úradný vestník Európskej únie
            
            
               C 103/27
            
         Žiadosť o poradné stanovisko Súdu EZVO zo strany Markedsrådet na základe rozhodnutia tohto súdu zo 7. júla 2004 v prípade Pedicel AS/Sosial- og helsedirektoratet
   (Prípad E-4/04)
   (2005/C 103/13)
   Rozhodnutím zo 7. júla 2004 doručeným kancelárii súdu 9. júla 2004 Markedsrådet (Rada pre záležitosti trhu) Oslo, Nórsko, postúpila súdu žiadosť o poradné stanovisko v prípade Pedicel AS/Sosial- og helsedirektoratet k týmto otázkam:
   
               1.
            
            
               Keďže víno nie je zaradené medzi produkty, na ktoré sa vzťahuje článok 8 ods. 3 Dohody o EHP:
               Mala by sa dohoda – vrátane článku 18 a článku 23, porovnaj protokol č. 47 – chápať tak, že článok 11 a/alebo článok 36 sú uplatniteľné na víno?
            
         
               2.
            
            
               Mal by sa článok 11 a/alebo článok 36 Dohody o EHP chápať tak, že sú uplatniteľné na vnútroštátne právne predpisy, ktoré obsahujú všeobecný zákaz reklamy alkoholických nápojov, ako napríklad zákon o predaji alkoholických nápojov, oddiel 9-2 a i.?
            
         
               3.
            
            
               Ak je odpoveď na otázku 2 kladná: Môže sa taký zákaz napriek tomu dodržiavať z obáv o zdravie verejnosti, a ak áno, je to v súlade so zásadou proporcionality práva EHP?
               Pri odpovedi na túto otázku by sa malo uviesť, do akej miery by uplatňovanie všeobecnej preventívnej zásady v tejto oblasti bolo v súlade s judikatúrou Súdu EZVO/Súdneho dvora Európskych spoločenstiev.